# **DECIZIA ETAPEI DE ÎNCADRARE**

## Nr. 00 din 26.06.2020

Proiect

Ca urmare a solicitării de emitere a acordului de mediu adresate de **Vlaicu Vlad - Aurelian PFA**, cu sediul în județul Sălaj, sat Răstolțu Deșert, comuna Agrij, nr. 182, înregistrată la APM Salaj cu nr. 2690/04.05.2020, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.06.2020, că proiectul: ***Construire platformă betonată***, propus a fi amplasat în: județul Sălaj, sat Răstolțu Deșert, comuna Agrij, nr. 182,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 10 lit. a)**;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Comunei Agrij, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:***

Prin proiect se urmareste realizarea unei platforme pentru stocarea gunoiului de grajd acordandu-se o atentie deosebita prevenirii si protectiei apelor si mediului impotriva poluarii prin: amplasarea departe de sursele de apa, capacitate de stocare suficienta, constructie corespunzatoare care inglobeaza toate sistemele de siguranta si protectie, conditii de exploatare in siguranta.

Beneficiarul detine 3 bovine si doreste construirea acestei platforme pentru stocarea gunoiului de grajd, amplasata in intravilanul comunei Agrij din urmatoarele considerente:

- gunoiul de grajd este un ingrasamant organic si va fi utilizat la fertilizarea terenurilor agricole detinute de catre acesta in ferma proprie sau in cazul unui surplus, acesta poate fi valorificat prin vanzare ca ingrasamant organic altor fermieri pe baza unor contracte ferme;

- mustul de gunoi care este colectat in bazine de plastic este de asemenea un foarte bun;

- ingrasamant organic fiind distribuit o data cu apa folosita la irigatii.

Constructia platformei pentru stocarea gunoiului de grajd o sa aiba o baza impermeabila din beton si sistem de colectare a efluentilor. Fundul platformei v-a avea o inclinare de 1,50 % spre una din marginile platformei unde v-a fi amplasat un bazin vidanjabil de 3000 litri pentru colectarea mustului de gunoi rezultat in timpul fermentarii gunoiului de grajd. Peretii platformei pentru stocarea gunoiului de grajd vor fi realizati din elevatii de beton de cca. 50 cm inaltime. Suprafata platformei pentru stocarea gunoiului de grajd este de 32,00 mp.

In jurul platformei se va realiza o banda permanenta de vegetatie de 1,50 m latime pentru captarea si absorbtia lichidelor scurse din zona de depozitare. In jurul depozitului, dupa banda de vegetatie, se vor planta tufisuri si arbusti cu scop decorativ, dar si pentru a produce umbra si protectie impotriva vantului. La realizarea acestei benzi de vegetatie se vor folosi tufisuri si arbusti specifici zonei.

Platforma de stocare a gunoiului de grajd a fost proiectata incat sa se evite orice risc de poluare, depozitul avand o capacitate care asigura stocarea pentru o perioada de minim 2 luni (8 - 9 saptamani):

Pentru realizatra obiectivului de investitii propus „Construire platforma betonata” se vor folosi urmatoarele materiale: beton B200 (C 16/20) – cca. 7,200 mc, cherestea brad - cca. 0,250 mc, plasa sudata O8/100xO8/1000 – cca. 510 kg, fier OB37+PC52 cca. 69 kg. Betonul va fi preparat in statii special amenajate si autorizate si turnat la fata locului cu pompa. In acest fel se elimina pericolul poluarii accidentale a solului. Materialul lemnos pentru cofraje va fi achizitionat de la furnizori autorizati. Materialele folosite de catre beneficiar pentru realizarea platformei pentru stocarea gunoiului de grajd vor fi transportate de catre acesta pana la obiectivul propus a se realiza cu mijloace de transport auto pe drumul comunal si national Rastoltu Desert – Agrij - Zalau.

Terenul pe care se va executa platforma pentru stocarea gunoiului de grajd este destinat pasunatului animalelor, iar constructia propusa spre realizare nu afecteaza terenul. Suprafata teren - 26500,00 mp din care: suprafata construita - 32,00 mp, suprafata desfasurata - 32,00 mp, suprafata utila - 26.62 mp.

Amplasarea fata de aliniament

- la Nord amplasarea platformei de stocare a gunoiului de grajd se va face la o distanta de 1.5 m fata de grajdul unde se adapostesc animalele.

- la Sud amplasarea platformei de stocare a gunoiului de grajd se va face retras cu 58 m fata de proprietatea Maxim Eugen;

- la Est amplasarea platformei de stocare a gunoiului de grajd se va face retras cu 15.16 m fata de drumul comunal;

- la Vest amplasarea cladirii se va face retras cu 58.05 m fata de limita intravilanului.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***:

Apa necesara in etapele de constructii-montaj va fi asigurata din reteaua de apa potabila a comunei Agrij prin bransamentul existent la proprietate.

Evacuarea apelor uzate: nu exista retea de canalizare menajera in zona, iar platforma nu necesita racord la canalizarea menajera. În perioadele ploioase, apele provenite de la ploi si care cad peste gunoiul de grajd stocat pe platforma, in amestec cu mustul de gunoi este colectat de asemenea in bazinul colector cu care este prevazuta platforma.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

Pe durata realizarii platformei pentru stocarea gunoiului de grajd se va amenaja in incinta proprietatii organizarea de santier.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, ocuparea de teren, astfel realizarea proiectului va conduce la efecte negative nesemnificative atât pe durata proiectului cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Măsuri pentru protecția factorului de mediu aer:***

* Platforma pentru stocarea gunoiului de grajd este amplasata in intravilanul loc. Rastoltu Desert, comunei Agrij, la limita extravilanului.
* Pentru reducerea mirosului produs de gunoiul de grajd si ca protectie impotriva vantului si pentru umbra in jurul depozitului se vor planta tufisuri si arbusti cu scop decorativ ( se vor folosi numai plante specifice zonei).
* Pentru reducerea mirosului neplacut si al numarului de insecte, pe timpul exploatarii platformei pentru depozitarea gunoiului de grajd beneficiarul va lua urmatoarele masuri:
	+ adaugarea de compost maturat peste fiecare noua incarcatura de material proaspat intr-o proportie de circa 1 la 4;
	+ amestecarea diverselor tipuri de materiale (gunoi de grajd, resturi provenite din bucatarie, iarba, fragmente de lemne) pentru obtinerea unei consistente solide si totusi usoare;
	+ produsele gatite sau alte materiale ce pot atrage mustele trebuie acoperite imediat cu alte materiale pentru a impiedica mustele sa depuna oua;
	+ aerarea suficienta a gramezii pentru evitarea fermentatiei anaerobe prin asezarea la baza a unui strat de crengute sau alte materiale lemnoase;
	+ orice scurgere trebuie colectata si introdusa la loc in gramada sau aplicata pentru fertilizarea terenurilor invecinate;

***Măsuri pentru protecția factorului de mediu sol și subsol:***

* Materialele utilizate la construirea platformei sunt betonul si lemnul neexistand pericolul unei eventuale poluari ale solului si subsolului.
* Platforma din beton realizata pentru stocarea gunoiului de grajd este realizata ca o suprafata impermeabila care protejeaza atat solul cat si sbsolul de efectele poluarii acestora cu nutrientii proveniti de la gunoiul de grajd.
* Mustul de gunoi provenit din fermentarea gunoiului de grajd este colectat prin intermediul unui sant colector intr-un bazin de colectare 2000 litri. In cazul in care este depasita capacitatea de stocare a mustului de gunoi de grajd in bazinul colector cu care este prevazuta platforma, acesta poate fi golit iar mustul de gunoi va fi depozitat de catre fermier in recipiente inchise ermetic si folosit ultrior de catre acesta.
* La finalizarea lucrarilor se vor executa lucrari de refacere a solului, inclusiv in zona de depozitare a deseurilor in cadrul organizarii de santier;

***Măsuri pentru protecția factorului de mediu apă de suprafață și subterană:***

* Platforma pentru stocarea gunoiului de grajd se constitue ca o suprafata impenetrabila, realizata din beton, pe care se depoziteaza gunoiul de grajd si care protejeaza sursele de apa si solul impotriva poluarii cu nutrienti proveniti din depozitarea gunoiului de grajd.
* Prin inchiderile realizate nu se permite imprastierea acestuia iar prin intermediul santului colector mustul de gunoi este preluat intr-un bazin colector din plastic.
* Mustul de gunoi este colectat in platformele special amenajate pentru stocarea si fermentarea gunoiului, prin acumulare in bazine de colectare inchise.
* Referitor la protectia surselor de apa, in zona in care este amplasata platforma pentru stocarea gunoiului de grajd, nu sunt surse de apa care pot fi poluate.
* Pentru prevenirea pierderilor de gunoi prin se va realzia o banda tampon de iarba in lungul peretilor exteriori de 1,50 m latime.

Pentru desfășurarea activităților sunt prevăzute următoarele ***lucrări de organizare de șantier***: - .....

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 3 din 22.04.2020 emis de Primăria Comunei Agrij, amplasamentul se află în intravilanul localității Răstolțu - Deșert, și este proprietatea părinților solicitantului, existând un contract de constituire a dreptului de uzufruct pe o perioadă de 20 ani. Terenul este situat în zona de locuit cu funcțiuni complementare și are folosința actuală, curți construcții.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: *- punctual pe perioada de execuţie.* *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

*-*  *In cadrul derularii etapelor de lucru ce se realizeaza in vederea realizarii lucrarilor solicitate, rezulta urmatoarele aspecte de mediu impreuna cu impactul pe care il genereaza asupra mediului:*

*- Pe toata durata de realizare a lucrarilor de executie exista riscul poluarii solului din cauza urmatoarelor activitati: stocarea, manipularea si utilizarea neadecvata a materiilor prime pe amplasament, lipsa controlului si a reciclarii si eliminarii deseurilor;*

*- Fauna este temporar perturbata doar pe timpul executiei lucrarilor fara efecte majore. Cantitatile si debitele de poluanti emisi in atmosfera si posibili a fi evacuati accidental in apa de suprafata nu vor putea influenta calitatea vegetatiei si a faunei din zona; impactul se va limita doar la perimetrul studiat fara a fi afectate conditiile de viata ale speciilor din zona;*

*- Deoarece zona in care se va executa lucrarea se afla la limita extravilanului comunei Agrij, lucrarea in cauza are impact redus asupra terenului si vecinatatilor, iar impactul asupra sanatatii umane este minim;*

*- Se poate creea disconfort datorita lucrarilor de constructii dar acestea au un caracter izolat si frcventa redusa;*

*- Natura impactului este directa pe termen scurt si mediu asupra terenului studiat si minima asupra vecinatatilor*

 d6) debutul, durata, frecvenţa şi reversibilitatea preconizate ale impactului: *- perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.*

d7) cumularea impactului cu impactul altor proiecte existente şi/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György